รักษาการติดเชื้อ ลดอาการคัดจมูก
โพรงจมูกที่แห้งจะทำให้ร่างกายป้องกันการติดเชื้อได้ยากยิ่งขึ้น การดื่มน้ำในปริมาณที่เพียงพอจะช่วยละลายน้ำมูกที่ค้างอยู่ข้างในและลดอาการปวดหรือการอุดตันในโพรงจมูกได้ และยังสามารถบรรเทาอาการเจ็บคอได้อีกด้วย  ผู้ชายควรดื่มน้ำอย่างน้อยวันละ 13 แก้ว (3 ลิตร) ส่วนผู้หญิงควรดื่มน้ำอย่างน้อยวันละ 9 แก้ว (2.2 ลิตร) และดื่มน้ำให้มากขึ้นเมื่อร่างกายต้องต่อสู้กับการติดเชื้อ พยายามดื่มน้ำอย่างน้อย 8 ออนซ์ทุกๆ 2 ชั่วโมง น้ำเปล่าเป็นตัวเลือกที่ดีที่สุดสำหรับการดื่มน้ำ ส่วนชาที่ไม่มีคาเฟอีนและซุปใสก็เป็นอีกหนึ่งตัวเลือกที่ดีเช่นกัน และหากคุณมีอาการอาเจียน การดื่มเครื่องดื่มเกลือแร่ที่ประกอบด้วยอิเล็คโทรไลต์จะช่วยเติมความสมดุลของอิเล็คโทรไลต์ได้ หลีกเลี่ยงเครื่องดื่มแอลกอฮอล์ เพราะจะทำให้ไซนัสเกิดการบวมมากขึ้น นอกจากนี้ แอลกอฮอล์และคาเฟอีนยังทำให้ร่างกายเกิดการสูญเสียน้ำอีกด้วย ดังนั้นจึงควรหลีกเลี่ยงเครื่องดื่มเหล่านี้ในขณะที่คุณมีอาการป่วย ยูโรเปียนเอลเดอร์ เป็นสมุนไพรที่มักใช้เพื่อรักษาอาการป่วยเกี่ยวกับการหายใจ ยูโรเปียนเอลเดอร์มีสรรพคุณช่วยต้านการอักเสบและไวรัส ทั้งยังช่วยเสริมสร้างระบบภูมิคุ้มกัน คุณสามารถพบสารสกัดเอลเดอร์เบอร์รี่ได้ทั้งในรูปแบบน้ำเชื่อม ยาอม หรือแคปซูลอาหารเสริม โดยหาซื้อได้ตามร้านขายยาและร้านขายอาหารเสริมทั่วไป  คุณยังสามารถนำดอกเอลเดอร์อบแห้ง 3-5 กรัมแช่ในน้ำร้อนประมาณ 10-15 นาที จากนั้นจึงกรองเอาดอกออก ดื่มชาเอลเดอร์เบอร์รี่นี้วันละ 3 ครั้ง อย่ารับประทานเอลเดอร์เบอร์รี่ที่ดิบหรือยังไม่ทำให้สุก เพราะอาจมีพิษได้  ผู้ที่กำลังตั้งครรภ์หรือให้นมบุตรไม่ควรรับประทานผลหรือสารสกัดเอลเดอร์เบอร์รี่ หากคุณเป็นโรคภูมิต้านตนเอง เช่น โรคข้ออักเสบรูมาตอยด์หรือโรคลูปัส ควรปรึกษาแพทย์ก่อนทานผลหรือสารสกัดเอลเดอร์เบอร์รี่ เอลเดอร์เบอร์รี่อาจมีปฏิกิริยากับยารักษาโรคเบาหวาน ยาระบาย ยาเคมีบำบัด หรือยากดภูมิคุ้มกัน หากคุณกำลังทานยาชนิดใดต่อไปนี้ ให้ปรึกษาก่อนทานผลหรือสารสกัดเอลเดอร์เบอร์รี่ สับปะรดอุดมไปด้วยเอนไซม์ที่มีชื่อว่า บรอมีเลน ซึ่งใช้เป็นยาในการลดการบวมและการอักเสบในจมูกและไซนัส  การทานสับปะรดสด 2 ชิ้นหรือดื่มน้ำสับปะรดเป็นประจำทุกวันจะทำให้ร่างกายของคุณจะได้รับโบรมีเลนในปริมาณที่เพียงพอ หากคุณแพ้น้ำยาง ข้าวสาลี ผักขึ้นฉ่าย แครอท ยี่หร่า ละอองเกสรของต้นไซปรัส หรือละอองเกสรของต้นหญ้า คุณอาจมีปฏิกิริยาการแพ้ในโบรมีเลนเช่นกัน  อย่าทานถั่วเหลืองหรือมันฝรั่งควบคู่กับสับปะรด เนื่องจากถั่วเหลืองและมันฝรั่งประกอบด้วยสารที่จะไปขัดขวางประสิทธิภาพของโบรมีเลน การนอนหลับอย่างเพียงพอเป็นสิ่งจำเป็นต่อร่างกายในการฟื้นฟูตัวเอง พยายามนอนหงายเมื่อคุณมีอาการคัดจมูก แต่หากคุณชอบนอนตะแคง ให้นอนตะแคงด้านที่ทำให้คุณรู้สึกคัดจมูกน้อยที่สุด หากเป็นไปได้ ให้พักผ่อนอย่างเต็มที่ตลอด 24 ชั่วโมง  การนอนโดยใช้หมอนหนุนศีรษะจะช่วยไม่ให้น้ำมูกอุดตัน โดยหมอนที่ใช้ควรรองรับสรีระต้นคออย่างดีและทำให้คุณรู้สึกสบาย การใช้หมอนที่สูงเกินไปจะทำให้ปวดตึงที่กล้ามเนื้อบริเวณหลัง คอ และไหล่ได้ จึงควรเลือกหมอนที่ทำให้คออยู่ในแนวเดียวกับอกและหลังส่วนล่าง  หลีกเลี่ยงการนอนคว่ำ เพราะจะทำให้คุณหายใจลำบากเมื่อมีอาการคัดจมูก และยังทำให้กล้ามเนื้อบริเวณคอและไหล่เกิดการปวดตึงอีกด้วย หลีกเลี่ยงคาเฟอีน แอลกอฮอล์ หรืออาหารที่มีรสหวานมากประมาณ 4-6 ชั่วโมงก่อนเข้านอน หลีกเลี่ยงการออกกำลังกายประมาณ 2 ชั่วโมงก่อนเข้านอน การออกกำลังกายระดับปานกลางเป็นประจำจะช่วยให้คุณนอนหลับสบายขึ้น โดยเฉพาะอย่างยิ่งเมื่อคุณออกกำลังกายในช่วงบ่าย  ปรึกษาแพทย์หากคุณนอนหลับไม่เพียงพออยู่บ่อยครั้ง เนื่องจากคุณอาจมีภาวะหยุดหายใจขณะหลับ ซึ่งจะขัดจังหวะการหายใจในระหว่างที่นอนหลับเป็นระยะๆ แพทย์อาจแนะนำให้เข้ารับการผ่าตัดหรือรักษาด้วยวิธี CPAP ซึ่งแพทย์จะให้คุณสวมเครื่องเป่าความดันลมขนาดเล็กในขณะนอนหลับ ความเครียดจะทำให้ระบบภูมิคุ้มกันโรคอ่อนแอลง และทำให้ร่างกายต่อสู้กับการติดเชื้อได้ยากขึ้น ดังนั้น การจัดการกับความเครียดของคุณจะช่วยให้อาการไซนัสอักเสบบรรเทาลงได้  ลองทำกิจกรรมที่จะช่วยคลายความเครียด เช่น การพบปะเพื่อน การฟังเพลง หรือการหาเวลาสงบๆ อยู่กับตัวเอง เลมอนบาล์มสามารถช่วยให้ความเครียดลดลง และยังบรรเทาอาการกังวลและนอนไม่หลับได้อีกด้วย คุณสามารถมองหาเลมอนบาล์มได้ทั้งในรูปแบบใบทั้งตากแห้งและสด ชา แคปซูล สารสกัด ทิงเจอร์ และน้ำมันหอมระเหย ในการชงชาเลมอนบาล์ม ให้นำใบเลมอนบาล์มตากแห้ง 1.5-4.5 กรัม (¼ - 1 ช้อนชา) แช่ในน้ำร้อน ดื่มอย่างน้อยวันละ 4 แก้ว  คาร์โมไมล์ก็สามารถช่วยบรรเทาความเครียดและทำให้รู้สึกผ่อนคลายได้เช่นเดียวกัน ในการชงชาคาร์โมไมล์ ให้เทน้ำร้อนราดลงคาร์โมไมล์ตากแห้ง 2-4 กรัม (2-3 ช้อนชา) หรือถุงชาคาร์โมไมล์ แล้วแช่ทิ้งไว้ 10-15 นาที โดยควรดื่มวันละ 3-4 ครั้ง อย่างไรก็ตาม คาร์โมไมล์อาจไม่เหมาะกับหญิงตั้งครรภ์ ผู้ที่เป็นโรคหืด ผู้ที่มีน้ำตาลในเลือดต่ำ หรือผู้ที่กำลังทานยาเจือจางเลือด และบางคนอาจมีอาการแพ้คาร์โมไมล์ได้ สเปรย์น้ำเกลือจะช่วยเพิ่มความชุ่มชื้นในโพรงจมูก และยังช่วยกำจัดสะเก็ดและน้ำมูกที่ค้างอยู่ข้างใน คุณสามารถหาซื้อสเปรย์น้ำเกลือได้จากร้านขายยาทั่วไป โดยมีให้เลือกทั้งสเปรย์แบบกระป๋องแรงดันและสเปรย์แบบขวดปั๊ม  ปรึกษาแพทย์หรือเภสัชกรเกี่ยวกับประเภทของน้ำเกลือที่เหมาะกับคุณที่สุด สเปรย์น้ำเกลือไฮเปอร์โทนิกจะมีความเข้มข้นของเกลือสูงกว่าในเนื้อเยื่อของร่างกายเล็กน้อย สเปรย์น้ำเกลือไอโซโทนิกจะมีความเข้มข้นของเกลือเท่ากับในร่างกาย ส่วนสเปรย์น้ำเกลือไฮโปโทนิกจะมีความเข้มข้นของเกลือต่ำกว่าในร่างกายเล็กน้อย  หากคุณมีผิวที่แพ้ง่าย ให้ใช้สเปรย์น้ำเกลือที่มีปริมาณโซเดียมต่ำกว่า 1% ซึ่งโดยทั่วไปร่างกายของคนเราจะมีปริมาณน้ำเกลืออยู่ 0.9% (ดังนั้น แพทย์จึงให้น้ำเกลือ 0.9% กับผู้ป่วยเพื่อทดแทนการสูญเสียน้ำในการรักษาทางการแพทย์) การใช้สเปรย์น้ำเกลืออาจทำให้รู้สึกแสบเล็กน้อยหรือก่อให้เกิดการระคายเคืองได้หากในน้ำเกลือมีปริมาณโซเดียมคลอไรด์สูงกว่า 0.9% สเปรย์น้ำเกลือส่วนใหญ่สามารถใช้ได้บ่อยครั้งตามต้องการได้อย่างปลอดภัย แต่หากมีเลือดกำเดาไหล ให้คุณหยุดใช้สเปรย์น้ำเกลือโดยทันที และไปพบแพทย์หากเลือดยังไม่หยุดไหลหรือยังคงรู้สึกระคายเคือง หากคุณใช้สเปรย์น้ำเกลือแบบกระป๋องแรงดัน ควรล้างทำความสะอาดอย่างน้อยสัปดาห์ละครั้ง เมื่อใช้สเปรย์แบบกระป๋องแรงดัน ให้สั่งน้ำมูกก่อนเพื่อกำจัดน้ำมูกที่ค้างอยู่ข้างใน เขย่ากระป๋อง 2-3 ครั้ง เงยศีรษะขึ้นและหายใจออกช้าๆ จากนั้นนำหัวพ่นใส่เข้ารูจมูกข้างหนึ่งและปิดรูจมูกอีกข้างหนึ่งไว้ กดหัวพ่นลงไปพร้อมสูดหายใจเข้าช้าๆ ผ่านทางรูจมูกข้างที่เปิดอยู่ ทำซ้ำที่รูจมูกอีกข้างหนึ่ง  เมื่อใช้สเปรย์แบบขวดปั๊ม ให้สั่งน้ำมูกก่อนเพื่อกำจัดน้ำมูกที่ค้างอยู่ข้างใน เขย่าขวดเบาๆ 2-3 ครั้ง เอียงศีรษะมาด้านหน้าเล็กน้อยและหายใจออก จากนั้นนำหัวพ่นใส่เข้ารูจมูกข้างหนึ่งและปิดรูจมูกอีกข้างหนึ่งไว้ กดหัวพ่นลงไปพร้อมสูดหายใจเข้า ทำซ้ำที่รูจมูกอีกข้างหนึ่ง พยายามอย่าจามหรือสั่งน้ำมูกทันทีหลังใช้สเปรย์น้ำเกลือ ทำตามคำแนะนำบนบรรจุภัณฑ์ ไม่เช่นนั้นคุณอาจใช้ยาไปโดยเปล่าประโยชน์หรือรู้สึกระคายเคืองได้ กาเนติและกระบอกฉีดยาส่วนใหญ่มักมาพร้อมน้ำเกลือที่บรรจุเรียบร้อย (หรือผงละลายบรรจุห่อ) หากคุณใช้กาเนติหรือกระบอกฉีดยาในการล้างโพรงจมูก เริ่มแรกควรใช้เพียงวันละครั้ง และเมื่อรู้สึกดีขึ้นจึงเพิ่มเป็นวันละ 2 ครั้ง  การล้างโพรงจมูกจะมีผลข้างเคียงเล็กน้อย โดยคุณอาจรู้สึกแสบหรือระคายเคืองเล็กน้อยเมื่อเริ่มล้างโพรงจมูกครั้งแรก  ชะโงกหน้าเหนืออ่างล้างมือและมองลงไปในอ่าง หรืออาจล้างโพรงจมูกในฝักบัวหรืออ่างอาบน้ำแทนได่เพื่อหลีกเลี่ยงไม่ให้น้ำสาดกระเด็น หายใจผ่านทางปากและเอียงศีรษะ 45 องศา  นำหัวพ่นของกาเนติใส่เข้าไปในรูจมูกส่วนบนให้อยู่ในตำแหน่งที่พอดีและอย่าดันหัวพ่นให้โดนรูจมูกส่วนกลาง เอียงกาเนติให้น้ำเกลือไหลเข้าสู่รูจมูกส่วนบน น้ำเกลือจะไหลผ่านโพรงจมูกและไหลออกทางรูจมูกอีกข้างหนึ่ง ในระหว่างนี้ให้หายใจทางปาก เมื่อน้ำเกลือในกาหมดแล้ว ให้หายใจออกแรงๆ ผ่านรูจมูกทั้งสองข้าง เพื่อกำจัดน้ำเกลือหรือน้ำมูกที่ยังค้างอยู่ข้างในออกให้หมด จากนั้นใช้กระดาษทิชชู่สั่งน้ำมูกเบาๆ ล้างน้ำเกลือที่เหลืออยู่ออกให้หมด และทำความสะอาดกาเนติหรือกระบอกฉีดยาด้วยสบู่และน้ำสะอาดทุกครั้งหลังใช้งาน เป็นเรื่องปกติเมื่อมีน้ำมูกไหลนานประมาณ 30 นาทีหลังการล้างโพรงจมูก ให้พกกระดาษทิชชู่ติดตัวไว้สำหรับเช็ดน้ำมูกที่ไหลออกมา หากรู้สึกเจ็บหรือแสบที่จมูก ให้ลดปริมาณของเกลือลงในครั้งต่อไป คุณสามารถทำน้ำเกลือใช้เองได้หากต้องการลดค่าใช้จ่ายหรือปรับเปลี่ยนส่วนประกอบของน้ำเกลือ เตรียมเกลือโคเชอร์หรือเกลือสำหรับหมักดอง ¼ ช้อนชา เบคกิ้งโซดา ¼ ช้อนชา และน้ำกลั่นอุ่นหรือน้ำต้มสุก 8 ออนซ์ ควรใช้น้ำที่ผ่านการกลั่นหรือต้มแล้วและปล่อยให้เย็นลง เนื่องจากในน้ำประปาอาจมีอะมีบาหรือปรสิต อากาศที่แห้งสามารถก่อให้เกิดการระคายเคืองและทำให้ไซนัสอักเสบมีอาการแย่ลง การใช้เครื่องทำความชื้นจะช่วยให้น้ำมูกที่ค้างอยู่ในไซนัสระบายออกมาและป้องกันไม่ให้อาการแย่ลง  ปรับความชื้นให้เหมาะสม โดยอากาศภายในบ้านควรมีระดับความชื้นในระหว่าง 30-55% หากความชื้นสูงเกินไป อาจไปกระตุ้นการเจริญเติบโตของเชื้อราและไรที่ทำให้เกิดโรคภูมิแพ้ได้ แต่หากความชื้นต่ำเกินไป คุณอาจมีอาการตาแห้งและรู้สึกระคายเคืองที่ลำคอหรือไซนัสมากขึ้น คุณสามารถหาซื้อเครื่องควบคุมความชื้นเพื่อวัดความชื้นในบ้านของคุณได้จากร้านขายวัสดุอุปกรณ์ พยายามให้เครื่องทำความชื้นสะอาดอยู่เสมอ เนื่องจากไรสามารถเจริญเติบโตภายในอุปกรณ์ได้อย่างรวดเร็วและแพร่กระจายไปทั่วทั้งบ้าน หยดน้ำมันหอมระเหย เช่น ยูคาลิปตัส ลงไปในน้ำเล็กน้อย เพื่อช่วยลดอาการคัดจมูก  ลองปลูกต้นไม้ภายในบ้าน ต้นไม้สามารถควบคุมความชื้นภายในบ้านได้จากการปล่อยน้ำในรูปของไอน้ำออกมาทางดอก ใบ และลำต้น หรือที่เรียกว่าการคายน้ำ และยังช่วยลดปริมาณคาร์บอนไดออกไซด์และสารพิษอื่นๆ ที่อยู่ในอากาศ พืชที่นิยมปลูกในบ้าน ได้แก่ ว่านหางจระเข้ ปาล์มไผ่ ไทรย้อย ว่านเขียวหมื่นปี และพืชสายพันธุ์ฟิโลเดนดรอนและดราซีนา การสูดไอน้ำจากการอาบน้ำร้อนหรือการอังใบหน้าเหนือชามใส่น้ำร้อน เป็นวิธีที่จะช่วยเพิ่มความชุ่มชื้นในโพรงจมูกและลดอาการคัดจมูก นอกจากนี้ จากการวิจัยพบว่าการอาบน้ำอุ่นยังช่วยบรรเทาความกังวลและความเครียดได้อีกด้วย  จำกัดเวลาในการอาบน้ำร้อนนานเพียง 5-15 นาที และผู้ที่มีผิวแพ้ง่ายควรอาบน้ำร้อนเพียงสัปดาห์ละ 1-2 ครั้ง เพื่อหลีกเลี่ยงไม่ให้ผิวหนังแห้งหรือเกิดการระคายเคือง ชาวเวอร์บอมบ์ที่ประกอบด้วยเมนทอลสามารถช่วยลดอาการคัดจมูกได้เช่นกัน แต่ส่วนประกอบบางชนิดอาจทำให้เกิดการระคายเคืองทางเดินหายใจในบางคนได้ ดังนั้นจึงควรอ่านส่วนผสมและคำเตือนบนฉลากให้ดีก่อนเลือกซื้อชาวเวอร์บอมบ์ ในการสูดไอน้ำจากชามใส่น้ำร้อน ให้เทน้ำร้อนลงในชามทนความร้อน วางชามไว้บนพื้นที่ที่มั่นคงและปลอดภัย  ชะโงกหน้าเหนือชาม ระวังอย่าให้ใบหน้าใกล้ชามจนเกินไปเพราะอาจถูกไอน้ำหรือน้ำลวกถูกใบหน้าได้ คลุมศีรษะและชามไว้ด้วยผ้าขนหนูผืนบาง สูดดมไอน้ำประมาณ 10 นาที คุณสามารถเติมน้ำมันยูคาลิปตัสหรือน้ำมันอื่นๆ ที่ช่วยลดอาการคัดจมูก 2-3 หยดลงไปในน้ำได้เพื่อลดอาการคัดจมูก จำไว้ว่ายูคาลิปตัสมีกลิ่นที่แรง และอาจทำให้ผู้ที่เป็นโรคหืดหรือรู้สึกไวต่อกลิ่นไม่สามารถทนต่อกลิ่นของยูคาลิปตัสได้ ทำซ้ำวันละ 2-4 ครั้ง ผลการวิจัยบางชิ้นพบว่าอาหารที่มีรสเผ็ด โดยเฉพาะอาหารที่ใส่ฮอร์สเรดิชหรือพริก สามารถบรรเทาการคัดแน่นในไซนัสได้ แคปไซซินที่พบในพริกหรืออาหารเผ็ดอื่นๆ จะช่วยให้น้ำมูกเหลวขึ้นและสามารถระบายออกมาจากไซนัสได้
ดื่มน้ำมากๆ. ทานสารสกัดเอลเดอร์เบอร์รี่. ทานสับปะรดสด. พักผ่อนให้เพียงพอ. จัดการกับความเครียด. เลือกสเปรย์น้ำเกลือ. ใช้สเปรย์น้ำเกลือ. ล้างโพรงจมูกด้วยกาเนติหรือกระบอกฉีดยา. ทำน้ำเกลือเอง. ใช้เครื่องทำความชื้น. บรรเทาอาการด้วยไอน้ำ. ทานอาหารเผ็ด.
https://www.wikihow.com/Treat-Nasal-Infection-Naturally https://www.wikihow.com/Treat-Nasal-Infection-Naturally
Treating the Infection Clearing Congested Sinuses